מתעמלת על מקבילים מדורגים
מקבילים מדורגים
**מקבילים מדורגים** (באנגלית: **Uneven bars**) הם אחד מארבעת המכשירים עליהם מתחרות נשים בהתעמלות מכשירים. זהו המכשיר השני, אחרי שולחן קפיצות, בסדר המכשירים האולימפי.

מבנה ומידות
-----------

המקבילים המדורגים עשויים מסגרת ברזל עם שני בדים עשויים פיברגלס ומצופים בעץ. הבדים, אחד גבוה והשני נמוך, להבדיל ממכשיר המקבילים של הגברים בו הבדים באותו הגובה וקרובים אחד לשני. המרחק בין הבדים במקבילים המדורגים ניתן לשינוי בתוך מגבלות החוקה הבינלאומית.

המידות של המכשיר מובאות כפי שנקבעו בחוקת ההתעמלות על ידי פדרציית ההתעמלות הבינלאומית (Fédération Internationale de Gymnastique - FIG):

* גובה:
	+ בד עליון: 241 ס"מ
	+ בד תחתון: 161 ס"מ
* רוחב המקבילים (אורך הבדים): 240 ס"מ
* מרחק בין הבדים (באלכסון): 130-180 ס"מ
* קוטר כל בד: 4 ס"מ

התרגיל
------

תרגיל המקבילים מורכב מאלמנטים תנופתיים אשר מתבצעים על כל אחד מהבדים תוך מעברים ביניהם. התרגיל מתחיל בעליה למכשיר ומסתיים בירידה, שלרוב מתבצעת מהבד העליון. השיפוט מתחיל מרגע הנגיעה במכשיר ומסתיים בנחיתה של המתעמלת.
תרגיל המקבילים צריך להכיל את המרכיבים הבאים:

* אלמנט מעבר במעוף מהבד העליון לתחתון ולהפך
* אלמנט עם מעוף שמתחיל ומסתיים באותו הבד
* לפחות שתי אחיזות שונות
* אלמנט עם סיבוב קרוב לבד
* אלמנט ללא מעוף שמשלב סיבוב (לדוגמה סיבוב בעמידת ידיים)
* אלמנט ירידה

נסטיה ליוקין בתרגיל מעבר מבד עליון לבד תחתון כשמאמנה (שהוא גם אביה), ולרי ליוקין, ברקע

חוקים וניקוד
------------

החוקים ודרגות הקושי נקבעים על ידי פדרציית ההתעמלות הבינלאומית, ומשתנים אחת לכמה שנים, בדרך כלל אחרי אולימפיאדה.
הציון מבוסס על רמות קושי של האלמנטים, ביצוע, טכניקה וחיבורים של האלמנטים. שגיאות ביצוע, רמת קושי נמוכה, נפילות, עצירות, תנודות מיותרות, נגיעות מיותרות במכשיר, צעדים בנחיתה ושגיאות נוספות יגרמו להורדה בציון. לכל שגיאה יש טווח הורדות מותר. השופט הוא שקובע על פי ראות עיניו, בהתאם לגודל השגיאה, כמה להוריד.

### חוקים מיוחדים למכשיר

מותר למתעמלות לשים עוריות או לחבוש את הידיים. על הבד מותר למרוח מגנזיום או מים ומגנזיום כדי למנוע החלקה.

בניגוד למכשיר המתח והטבעות אצל הגברים, על המתעמלת לעלות ללא עזרה למכשיר. העלייה יכולה להיות מפשוטה ועד קשה, לבד העליון או התחתון. לצורך העלייה מותר להשתמש במקפצה ואף לרוץ כדי לקבל תנופה. העלייה נחשבת לחלק מהתרגיל, כלומר נשפטת.

מרגע שהתחיל התרגיל אסור למאמן להיות על הפודיום (סביבת המכשיר), אלא במקרה והמתעמלת מבצעת אלמנט עזיבה. במקרה של נפילה מאלמנט כזה, מותר למאמן לתפוס את המתעמלת.
בכל נפילה מהמכשיר, יש למתעמלת 30 שניות לעלות ולהמשיך את התרגיל, אם לא עלתה בפרק זמן זה, התרגיל מופסק. בזמן 30 השניות, מותר למתעמלת לסדר את העוריות או למרוח מגנזיום על הידיים או על הבדים.

הזוכות בתרגיל המקבילים המדורגים במשחקים האולימפיים
--------------------------------------------------

תרגילי המקבילים המדורגים הם חלק מתחרויות האולימפיות מאז אולימפיאדת הלסינקי (1952). האלופה האולימפית הראשונה הייתה מרג'יט קורונדי מהונגריה.

### האלופות האולימפיות

קארין ג'אנז, אלופה אולימפית משנת 1972, במכשיר המקבילים המדורגים

| אולימפיאדה | מדינה | אלוף |
| --- | --- | --- |
| אולימפיאדת הלסינקי (1952) | הונגריההונגריה הונגריה | מרג'יט קורונדי |
| אולימפיאדת מלבורן (1956) | הונגריההונגריה הונגריה | אגנס קלטי |
| אולימפיאדת רומא (1960) | ברית המועצותברית המועצות ברית המועצות | פולינה אסטקווה |
| אולימפיאדת טוקיו (1964) | ברית המועצותברית המועצות ברית המועצות | פולינה אסטקווה |
| אולימפיאדת מקסיקו סיטי (1968) | צ'כוסלובקיהצ'כוסלובקיה צ'כוסלובקיה | ורה צ'סלבסקה |
| אולימפיאדת מינכן (1972) | גרמניה המזרחיתגרמניה המזרחית גרמניה המזרחית | קארין ג'אנז |
| אולימפיאדת מונטריאול (1976) | רומניהרומניה רומניה | נדיה קומנץ' |
| אולימפיאדת מוסקבה (1980) | רומניהרומניה רומניה | מקסי גנוק |
| אולימפיאדת לוס אנג'לס (1984) | הרפובליקה העממית של סיןהרפובליקה העממית של סין  סין

---

ארצות הבריתארצות הברית ארצות הברית | מא יאנגהונג

---

 גוליאן מקנמארה |
| אולימפיאדת סיאול (1988) | רומניהרומניה רומניה | דניאלה סיליבאש |
| אולימפיאדת ברצלונה (1992) | הרפובליקה העממית של סיןהרפובליקה העממית של סין  סין | לו לי |
| אולימפיאדת אטלנטה (1996) | רוסיהרוסיה רוסיה | סבטלאנה חורקינה |
| אולימפיאדת סידני (2000) | רוסיהרוסיה רוסיה | סבטלאנה חורקינה |
| אולימפיאדת אתונה (2004) | צרפתצרפת צרפת | אמילי לה-פנק |
| אולימפיאדת בייג'ינג (2008) | הרפובליקה העממית של סיןהרפובליקה העממית של סין  סין | חה קשין |
| אולימפיאדת לונדון (2012) | רוסיהרוסיה רוסיה | אליה מוסטפינה |
| אולימפיאדת ריו דה ז'ניירו (2016) | רוסיהרוסיה רוסיה | אליה מוסטפינה |

ראו גם
------

* קורה
* קרקע
* קפיצות

קישורים חיצוניים
----------------

ויקישיתוף מדיה וקבצים בנושא **מקבילים מדורגים** בוויקישיתוף
* אתר איגוד ההתעמלות בישראל
* אתר ההתאחדות ההתעמלות הבינלאומית
* מקבילים מדורגים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560930005171
* LCCN: sh85139658

 |